stanford-oval/wikipedia huggingface dataset:
Arkipsykologia

Arkipsykologia (kansanpsykologia, naiivi psykologia, keittiö- tai kyökkipsykologia) on nimitys mielen toimintaa koskevalle arkiajattelulle ja arkikäsityksiin perustuville tavoille kuvailla ja selittää käyttäytymistä ja psyykkistä toimintaa. Se koostuu joukosta yhteisiä sosiaalisesti jaettuja taustaoletuksia ja käsityksiä. Arkipsykologia on määritelty esimerkiksi sellaiseksi psykologiseksi teoriaksi, jonka ”jokainen aikuinen tuntee, ja joka pätee kaikissa normaaleissa ihmisissä”. Arkipsykologia ei kuitenkaan ole mikään täsmällisesti muotoiltu tieteellinen teoria.
Arkipsykologian käyttämiin käsitteisiin kuuluvat esimerkiksi sellaiset termit kuin 'uskomus', 'halu' ja 'pelko'. Tällaisia kutsutaan propositionaalisiksi asenteiksi. Arkiteoriat perustuvat yleiseen, jokapäiväiseen kokemukseen, mutta niitä ei ole koeteltu empiirisesti. Ne ovat kuitenkin usein toimintamme taustalla.
Arkiteoriana arkipsykologiaa voidaan verrata ”arkifysiikkaan”, joka koskee tavallisten kappaleiden (kuten pöydät, tuolit ja biljardipallot) käyttäytymistä normaaleissa olosuhteissa. Tällainen fysiikka on oleellisessa roolissa jokapäiväisessä kanssakäymisessämme ympäristömme kanssa. Esimerkiksi luotamme siihen, että tavalliset vaatteemme eivät sula yltämme normaaleissa olosuhteissa, mutta emme ajattele niiden suojaavan meitä luodeilta. Vastaavasti arkipsykologia on usein merkittävässä roolissa kanssakäymisessämme muiden ihmisten kanssa, selittäessämme ja ennustaessamme muiden käyttäytymistä. Se sisältää kaikki oletuksemme, jotka koskevat ihmisten käyttäytymisen, mielen tilojen ja ympäristön olosuhteiden välisiä suhteita.
Fysiikassa arkifysiikka ei kuitenkaan ole yhtä selitysvoimaista kuin nykyaikaisen fysiikan teoriat. Tämän vuoksi voidaan kysyä, kuinka paljon tilaa arkipsykologialle jää mielenfilosofiassa — eli missä määrin arkipsykologiaa voidaan oikeuttaa tai laajentaa sallimalla sen käyttämien termien (kuten 'uskomus') käyttö vakavassa tieteellisessä teoretisoinnissa. Mielenfilosofeilla on tästä hyvin erilaisia näkemyksiä. Jerry Fodor on kenties tunnetuimpana puolustanut arkipsykologista käsitteistöä. Toisen ääripään muodostaa eliminatiivinen materialismi, jota ovat kannattaneet muun muassa Paul ja Patricia Churchland sekä Stephen Stich. Sen mukaan arkipsykologian mielen tiloja kuvaavilla käsitteillä ei ole neuraalisia vastineita, ja näin se esittää kognition joidenkin puolien luonteen virheellisesti. Eliminatiiviset materialistit pitävät arkipsykologiaa falsifioitavana teoriana muiden joukossa, ja katsovat sen falsifioituvan kognitiivis-neurotieteellisen tutkimuksen edetessä.
Daniel Dennettin intentionaalisten asenteiden teoria on eräänlainen välimuoto. Dennettin mukaan arkipsykologian entiteettejä ei voida palauttaa mihinkään luonnolliseen luokkaan kuuluviksi aivojen entiteeteiksi, mutta hän on silti katsonut, että arkipsykologisilla käsitteillä on arvonsa, koska ne perustuvat todellisiin säännönmukaisuuksiin inhimillisessä käyttäytymisessä ja ovat välttämättömiä ihmisten välisen kanssakäymisen ymmärtämisen kannalta ja samalla myös kanssakäymiselle itselleen.
Kirjallisuutta

Geary, D. C.: "Folk knowledge and academic learning". Teoksessa Ellis, B. J.  & Bjorklund, David F. (toim.): Origins of the social mind, s. 493-519.  New York:  Guilford Publications, 2005.  Teoksen verkkoversio. (Arkistoitu – Internet Archive)
Horgan, T. & Woodward, J.: "Folk Psychology is Here to Stay". Teoksessa Lycan, W. G. (toim.): Mind and Cognition: An Anthology.  (2nd Edition)  Malden, Mass:  Blackwell Publishers, Inc., 1999.
Aiheesta muualla

Gordon, Robert M.: Folk Psychology as Mental Simulation The Stanford Encyclopedia of Philosophy. The Metaphysics Research Lab. Stanford University. (englanniksi)
Ravenscroft, Ian: Folk Psychology as a Theory The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Folk psychology
Käännös suomeksi
Matěj Vydra

Matěj Vydra Tšekin maajoukkueen pelaajana kesäkuussa 2014.
Matěj Vydra (s. 1. toukokuuta 1992 Chotěboř) on tšekkiläinen jalkapalloilija, pelipaikaltaan hyökkääjä. Hän on pelannut Tšekin maajoukkueessa ja edustaa seuratasolla Englannin Valioliigassa pelaavaa Burnleyä.
Vydra siirtyi kotimaastaan kesällä 2010 italialaisseura Udineseen mutta pelasi Serie A:ssa vain kaksi ottelua. Seuraavat vuodet hän vietti lainalla ensin belgialaisseura Club Bruggessa, jossa hän pelasi vain yhden liigaottelun, ja sitten Englannissa Watfordin ja West Bromwich Albionin joukkueissa. Kesällä 2015 hän siirtyi Watfordin omistukseen mutta pelasi lähes koko seuraavan kauden lainalla Readingissä. Elokuussa 2016 hän siirtyi Derby Countyyn ja kaksi vuotta myöhemmin Burnleyyn. Kauden 2020–2021 loppuun mennessä hän on pelannut Valioliigassa 84 ottelua, joista West Bromwichissa 23, Watfordissa yhden ja Burnleyssä 60. Maaleja hän on näissä otteluissa tehnyt West Bromwichissa kolme ja Burnleyssä kuusi. Englannin mestaruussarjassa Vydra on pelannut 187 ottelua ja tehnyt niissä 65 maalia. Kaudella 2012–2013 hän teki Watfordille 20 maalia, millä hän oli mestaruussarjan maalintekijätilastossa jaetulla neljännellä sijalla, ja hänet valittiin mestaruussarjan kauden pelaajaksi. Kaudella 2017–2018 hän teki Derby Countylle 21 maalia ja oli mestaruussarjan paras maalintekijä.
Vydra on pelannut useissa Tšekin nuorisomaajoukkueissa. Tšekin A-maajoukkueessa hän pelasi ensimmäisen kerran syyskuussa 2012 Kööpenhaminassa MM-karsintaottelussa Tanskaa vastaan. Kaksi ensimmäistä maaottelumaaliaan hän teki maaliskuussa 2013 MM-karsinnan vierasottelussa Armeniaa vastaan. Tämän jälkeen hän on tehnyt maalin maaliskuussa 2014 ystävyysottelussa Norjaa, toukokuussa 2014 ystävyysottelussa Suomea, maaliskuussa 2016 ystävyysottelussa Ruotsia vastaan ja lokakuussa 2020 Kansojen liigan ottelussa Israelia vastaan. Kesän 2021 EM-kilpailujen päättyessä hän on pelannut 39 A-maaottelua, joista 18 ottelua avauskokoonpanossa. EM-turnauksessa hän pääsi vaihdosta kentälle kolmessa Tšekin viidestä ottelusta.
Mau Aima

| Mau Aima (مؤآئمة) |
| --- | --- |
 Mau Aima
 Koordinaatit: 25°42′N, 81°55′E 
Valtio:  Intia
Osavaltio:  Uttar Pradesh
Väkiluku (2011):  19 645
Infobox OKVirheellinen NIMI-arvo: 
Mau Aima on teollisuuskaupunki Uttar Pradeshin osavaltiossa Intiassa. Kaupungin asukasluku oli 19 645 vuonna 2011
Angels Fall First

| Angels Fall First Nightwish |
| --- | --- | --- |

Studioalbumin tiedot
 Äänitetty : Kiteen Huvikeskus huhti–toukokuu ja syyskuu 1997
 Julkaistu: 1997
 Tuottaja(t): Tuomas Holopainen Tero Kinnunen
 Tyylilaji: neoklassinen metalli power metal
 Kesto: 51.45
 Levy-yhtiö: Spinefarm
Nightwishin muut julkaisut
|   | Angels Fall First 1997 | Oceanborn 1998 |
Singlet albumilta Angels Fall First
 ”The Carpenter” Julkaistu: 1. marraskuuta 1997
Angels Fall First on Nightwishin ensimmäinen albumi. Sen julkaisi vuonna 1997 Spinefarm Records.
Tuotanto

Albumin ensimmäinen versio oli 500 kopion rajoitettu painos, jonka kappalelista ja kansi poikkeavat myöhemmästä versiosta. Saatuaan positiivista palautetta sekä levy-yhtiöltä että yleisöltä yhtye nauhoitti vielä neljä uutta kappaletta, jotka löytyvät albumin kokopitkältä versiolta. Rajoitetusta painoksesta on sittemmin tullut arvokas keräilykohde.[lähde? ]
Kaupallinen menestys

Albumi viihtyi Suomen albumilistalla yhteensä viisi viikkoa ja ylitti vuonna 2001 kultalevyyn oikeuttavan 20 000 myydyn kopion rajan.
Albumi on myynyt 36 526 kappaletta Suomessa.
Kappaleet

Kaikki kappaleet säveltänyt Nightwish, sanoittanut Tuomas Holopainen ja sovittanut Nightwish sekä Tero Kinnunen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Elvenpath | 4.38 |  |  |  |  |  |  |  |
| 2. | Beauty and the Beast | 6.22 |  |  |  |  |  |  |  |
| 3. | The Carpenter | 5.56 |  |  |  |  |  |  |  |
| 4. | Astral Romance | 5.11 |  |  |  |  |  |  |  |
| 5. | Angels Fall First | 5.34 |  |  |  |  |  |  |  |
| 6. | Tutankhamen | 5.30 |  |  |  |  |  |  |  |
| 7. | Nymphomaniac Fantasia | 4.45 |  |  |  |  |  |  |  |
| 8. | Know Why the Nightingale Sings | 4.13 |  |  |  |  |  |  |  |
| 9. | Lappi (Lapland) I. Erämaajärvi  II. Witchdrums  III. This Moment Is Eternity  IV. Etiäinen  | 9.20 2.15  1.19  3.12  2.34  |  |  |  |  |  |  |  |
| 2007 uusintajulkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | A Return To The Sea | 5.48 |  |  |  |  |  |  |  |
| 11. | Nightwish (Demo)  | 5.52 |  |  |  |  |  |  |  |
| 12. | The Forever Moments (Demo)  | 5.38 |  |  |  |  |  |  |  |
| 13. | Etiäinen (Demo)  | 2.59 |  |  |  |  |  |  |  |
| Rajoitettu painos |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Astral Romance | 5.11 |  |  |  |  |  |  |  |
| 2. | Angels Fall First | 5.34 |  |  |  |  |  |  |  |
| 3. | The Carpenter | 5.56 |  |  |  |  |  |  |  |
| 4. | Nymphomaniac Fantasia | 4.45 |  |  |  |  |  |  |  |
| 5. | Once Upon a Troubadour | 5.20 |  |  |  |  |  |  |  |
| 6. | A Return to the Sea | 5.47 |  |  |  |  |  |  |  |
| 7. | Lappi (Lapland) Erämaajärvi  Witchdrums  This Moment Is Eternity  Etiäinen | 2.15 1.19 3.12 2.34 |  |  |  |  |  |  |  |
Singlet > The Carpenter

The Carpenter on Nightwishin, Children of Bodomin ja Thy Serpentin split single, joka on julkaistu 29. syyskuuta 1997.
Kappaleet:
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Nightwish: "The Carpenter" | 5.55 |  |  |  |  |  |  |  |
| 2. | Children of Bodom: "Red Light In My Eyes, Part 2" | 3.50 |  |  |  |  |  |  |  |
| 3. | Thy Serpent: "Only Dust Moves..." | 7.09 |  |  |  |  |  |  |  |
Single vietti yhteensä 19 viikkoa Suomen singlelistalla, yltäen parhaimmillaan sijalle 3. Kappaleesta on tehty myös musiikkivideo.
Kokoonpano

Yhtyeen kokoonpano:
Tuomas Holopainen – koskettimet, piano ja laulu
Jukka Nevalainen – rummut ja lyömäsoittimet
Tarja Turunen – laulu
Emppu Vuorinen – sähkökitara, akustinen kitara ja basso
Kokoonpano > Vierailijat

Esa Lehtinen – huilut
Kokoonpano > Tekninen henkilökunta

Tero Kinnunen – äänitys
Mika Jussila – masterointi
Garry Black – kansitaide
Toni Härkönen – yhtyeen valokuvaus
Kokoonpano > Kiertuejäsenet

Samppa Hirvonen – basso
Marjaana Pellinen – taustalaulut
Arvostelut

AllMusic:
Imperiumi: 8/10
Aiheesta muualla

Levyn sanoitukset Nightwishin virallisella sivustolla (Arkistoitu – Internet Archive).
Kaaoszinen arvostelu (2017)
Angels Fall First Discogsissa. (englanniksi)
Albumi Angels Fall First Encyclopaedia Metallum -sivustolla (englanniksi)
Arthur Leonard Kotsalo

Arthur Leonard (Lenni) Kotsalo, sukunimi aik. Lindberg (17. syyskuuta 1890 Helsinki – 16. huhtikuuta 1958) oli suomalainen insinööri, Suomen armeijan ja Venäjän keisarillisen armeijan upseeri ja muistelmakirjailija.
Leonard Lindberg palveli ensimmäisen maailmansodan aikana rakuunaupseerina Venäjän armeijassa suuriruhtinatar Helenan rakuunarykmentissä Puolan ja Tonavan rintamilla vuosina 1915–1917. Hän julkaisi kokemuksistaan 1931  muistelmateoksen nimellä Suuriruhtinattaren rakuunat. Suomen itsenäistyttyä hän oli kapteenin arvoisena Ilmailupataljoonan päällikkönä joulukuusta 1918 lokakuuhun 1919. Vuonna 1921 Lindberg palveli 3. Rannikkotykistörykmentissä. Lindbergin poika erikoislääkäri Kustaa Kotsalo (1922–2009) palveli lentäjänä jatkosodassa.
Teoksia

Nimellä A. Kotsalo:
Suuriruhtinattaren rakuunat: itä- ja etelärintamalla. Gummerus 1931
Masi Luoma

Martti Kalevi ”Masi” Luoma (s. 1956) on suomalainen haitaristi, pianisti, kosketinsoittaja, säveltäjä, sovittaja, äänittäjä ja musiikkituottaja. Luoma tuli tunnetuksi erityisesti Mikko Alatalon aisaparina 1980-luvulla. Muita Luoman yhtyeitä ovat olleet muun muassa Nolo et Rähjä, Anza Mertaranta All Stars ja Werner Bros, sekä hänen omat yhtyeensä Luojanluomat ja tanssiorkesteri Ajomiehet. Nykyisin hän pyörittää omaa Beeduuri-studiotaan ja käy erilaisilla soittokeikoilla.
Luoma on koulutukseltaan valtiotieteen kandidaatti, mutta koulutusta vastaavat työt Tampereen yliopistossa jäivät jo 1980-luvun lopulla. Hänellä on myös kansainvälinen hiihdonopettajan pätevyys.
Yhtyeitä

Masi Luoma ja Ajomiehet
Masi Luoma ja Luojanluomat
Mikko Alatalon taustayhtye
Topi Sorsakosken taustayhtye
Seppo Tammilehdon taustayhtye
Nolo et Rähjä
Anza Mertaranta All Stars
Werner Bros
Beatline
Martiz
Tiz
Omat albumit

Masi Luoma & Luojanluomat (1984)
Aiheesta muualla

Masi Luoma Anza Mertaranta All Starsin sivuilla (Arkistoitu – Internet Archive)
Beeduuri Oy:n sivut (Arkistoitu – Internet Archive)
Masi Luoman sävellystuotanto Suomen äänitearkistossa (1901–1999)
Arvid Planting

Arvid Hjalmar Planting (21. marraskuuta 1876 Helsinki – 7. helmikuuta 1953 Helsinki) oli suomalainen juristi ja valtionsyyttäjä.
Plantingin vanhemmat olivat postihallituksen liikennejohtaja Anton Konrad Planting ja Maria Kristina Stenman. Hän pääsi ylioppilaaksi 1896 Helsingin ruotsalaisesta normaalilyseosta ja suoritti oikeustutkinnon Helsingin yliopistossa vuonna 1900. Planting sai varatuomarin arvon 1903.
Planting oli Viipurin hovioikeuden palveluksessa 1905–1906 ja Vaasan hovioikeuden palveluksessa 1909–1910. Hän toimi asianajajana Savonlinnassa 1907–1909 ja Vaasassa 1909–1910, oli kaupunginviskaalina Vaasassa 1910 ja v.t. pormestarina Lappeenrannassa, Vaasassa ja Savonlinnassa useaan otteeseen. Hän oli Helsingissä toisena kaupunginviskaalina 1928–1930 ja ensimmäisenä kaupunginviskaalina 1930–1933. Planting oli Turun hovioikeudessa valtionsyyttäjänä 1934–1944 ja toimi syyttäjänä useissa suurissa oikeudenkäynneissä.
Arvid Planting oli naimisissa vuodesta 1904 Aili Irene Möllerin kanssa.
Masajūrō Shiokawa

Masajūrō Shiokawa Washingtonissa vuonna 2003
Masajūrō Shiokawa (jap. 塩川正十郎; 13. lokakuuta 1921 – 19. syyskuuta 2015) oli japanilainen poliitikko. Hän syntyi Osakan prefektuurissa ja valmistui Keiō-yliopistosta vuonna 1944.
Shiokawa sai paikan Japanin parlamentin alahuoneesta vuonna 1967. Hän toimi ministerinä useissa hallituksissa; vielä vuosina 2001–2003 hän oli maansa talousministerinä.
Vuonna 1989 Shiokawa toimi lyhyesti Japanin hallituksen pääsihteerinä.
Matt Doran

Matt Doran
Matthew J. "Matt" Doran (s. 30. maaliskuuta 1976 Sydney) on australialainen näyttelijä. Hän tuli tunnetuksi jo teini-iässään televisiosarja Home and Awayn myötä.
Doran on aikuisiällään esiintynyt muiden muassa elokuvissa Matrix (1999) ja Star Wars: Episodi II – Kloonien hyökkäys (2002). Vuonna 2001 hänet nähtiin roolissa televisiosarjassa Love Is a Four-Letter Word.
Aiheesta muualla

Matt Doran Internet Movie Databasessa. (englanniksi)
Matt Derbyshire

| 0 | 1 | 2 |
| --- | --- | --- |

Henkilötiedot
Koko nimi: Matthew Anthony Derbyshire
Syntymäaika: 14. huhtikuuta 1986 (ikä 38)
Syntymäpaikka: Blackburn, Englanti
Pelipaikka: hyökkääjä
Seura
Seura: Blackburn Rovers
Pelinumero: 27
Seurat
| Vuodet | Seura | O (M) |
| 2003- 2005-2006 2006 | Blackburn Rovers → Plymouth Argyle (lainalla) → Wrexham (lainalla) | 32 (6) 12 (0) 16 (10) |
Maajoukkue
| 2007- | Englanti U21 | 9 (4) |
 Seurajoukkueuran tilastot kattavat vain kansalliset sarjat, päivitetty 30. lokakuuta 2007.  Maajoukkueuran tilastot päivitetty 17. lokakuuta 2007.
Matthew Anthony "Matt" Derbyshire (s. 14. huhtikuuta 1986 Blackburn, Englanti) on englantilainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan hyökkääjä.
Derbyshire siirtyi Blackburniin vuonna 2003 paikallisesta Great Harwood Townista, kun hän oli tehnyt joukkueessa 18 maalia 9 ottelussa. Kaudella 2005-06 Derbyshire vietti 13 ottelua lainalla Plymouth Argylessa onnistumatta maalinteossa. Epäonnistuneen Plymouth -visiitin jälkeen Derbyshire lainattiin Wrexhamiin. Wrexhamissa blackburnilainen onnistui ja teki kolmen kuukauden ja 16 ottelun aikana 10 maalia.
Derbyshire teki ensimmäisen maalinsa Blackburnin edustusjoukkueessa 1. tammikuuta 2007 3-0 voitto-ottelussa Wigan Athleticia vastaan. Kaudella 2006/07 Derbyshire pelasi yhteensä 30 ottelua ja teki 9 maalia.
1. helmikuuta 2007 Derbyshire valittiin Englannin alle 21-vuotiaiden maajoukkueeseen. Derbyshire edusti maataan myös vuoden 2007 alle 21-v. EM-kisoissa, joissa hän onnistui kerran maalinteossa.
Aiheesta muualla

Derbyshiren profiili soccerbase.comissa (Arkistoitu – Internet Archive)
Asmo Alho

Asmo Armas Alho (2. elokuuta 1903 Helsinki – 26. lokakuuta 1975 Helsinki) oli suomalainen sarjakuvapiirtäjä, taittaja ja kuvittaja. Alhon tunnetuin sarjakuva oli Kieku ja Kaiku, jota hän piirsi vuosina 1931–1975. Sarjaa julkaisi vuodesta 1934 Kotiliesi-lehti ja sen riimiteltyjen tekstien pääasiallinen kirjoittaja oli Mika Waltari.
Elämä ja ura

Alhon vanhemmat olivat räätäli Frans August Alho ja Hilma Kulmala. Alho kirjoitti ylioppilaaksi Helsingin suomalaisesta reaalilyseosta vuonna 1923 ja opiskeli Suomen Taideyhdistyksen piirustuskoulussa. Käytyään armeijan hän oli vuosina 1924–1925 Elanto-lehden mainostoimittajana ja samalla Pekka Puupään piirtäjän Ola Fogelbergin kisällinä. Alho työskenteli taittajana ja kuvittajana Otavan lehdissä vuosina 1927–1936, Uudessa Suomessa vuosina 1936–1943 ja Yhtyneiden Kuvalehtien julkaisuissa vuosina 1943–1968. Hän taittoi pitkään Suomen Kuvalehteä ja Kotiliettä. Alho teki kuvituksia aikakauslehtiin sekä lasten- ja oppikirjoihin. Lisäksi hän teki joitain kirjojen kansikuvia, muun muassa Joel Lehtosen romaaniin Henkien taistelu (1933) ja Aarni Penttilän Aapiskukkoon (1938). Hän signeerasi työnsä kirjaimilla AO.
Alhon piirtämä Kieku ja Kaiku alkoi ilmestyä vuonna 1931 uudessa Oma Koti -lehdessä, mistä se siirtyi vuonna 1934 Kotilieteen. Puhekuplien sijasta jokaisessa ruudussa on yleensä kaksirivinen riimi, joiden laatimisesta vastasi pääasiassa kirjailija Mika Waltari, mutta toisinaan myös Valentin (Ensio Rislakki), Frans Ruotsalainen ja Viljo Kajava. Tapahtumat sijoittuivat kahden kukkopojan talouteen, jonne myöhemmin muuttaa asumaan myös Possu.
Alho piirsi muitakin sarjakuvia, joista tärkein oli Suomen Kuvalehdessä vuosina 1940–1975 ilmestynyt Matti Melkonen. Lasten Maailmassa puolestaan ilmestyi 1940-luvulla Jyry ja Pyry, joka kertoo kahdesta keskiajalla seikkailevasta pojasta. Vuonna 1952 Suomen Kuvalehti alkoi julkaista Alhon piirtämää ja Raul Roineen kirjoittamaa Heikku ja Hipsu -sarjakuvaa, jossa on sekä ihmis- että eläinhahmoja. Alho piirsi myös Veli Giovannin toimittamiin lehtiin Pilajuttuja ja piirroksia ja Joulukärpänen. Alhon piirrostyyli muistutti hyvin paljon Olavi Vikaisen käyttämää tyyliä.
Alho osallistui talvisotaan Jalkaväkirykmentti 11:n eli niin sanotun Ässärykmentin riveissä, jolloin hän piti taukoa Kieun ja Kaiun piirtämisestä. Sodan jälkeen hän taittoi ja kuvitti rykmenttinsä historiikit. Hän osallistui uuden Ässäykmentin mukana myös jatkosodan hyökkäysvaiheeseen ja kesän 1944 torjuntataisteluihin. Jatkosodan asemasotavaiheen aikana hän oli siviilissä.
Alho toimitti yhdessä H. J. Viherjuuren (Veli Giovanni) kanssa historiateoksen Vuosisatamme kuvissa, oman aikamme historiaa (1935–1936), Veikko Karumon kanssa kaksiosaisen teoksen Aikamme kuvissa (1953, 1955) sekä Karumon ja eversti Valo Nihtilän kanssa sotavuosia käsittelevän kirjan Ankarat vuodet (1955). Alhon muuhun tuotantoon kuuluvat Helsingin historiaa ja rakennuksia käsittelevät tietokirjat Helsinki ennen meitä (1947) ja Tutustumme Helsinkiin (1963).
Alho oli Suomen Taidepiirtäjäin Liiton puheenjohtaja vuosina 1950–1952. Hän sai Suomen sarjakuvaseuran Puupäähattu-palkinnon vuonna 1975.
Alho oli naimisissa Helmi Vannaksen kanssa vuodesta 1930. Pariskunnalla oli kolme lasta. Alho on haudattu Maunulan uurnalehtoon Helsingissä.
Teokset

Alho, Asmo & Rauanheimo, Uljas (1962 [1947]). Helsinki ennen meitä: vanhojen kuvien kertomaa. Uusintapainos. Helsinki: Otava
Alho, Asmo & Waltari, Mika (1979). Kieku ja Kaiku: Kotilieden sarjakuvakirja. 3. pain. Porvoo: Söderström
Alho, Asmo & Waltari, Mika (1995). Kieku ja Kaiku ja Possu vauhdissa: valikoima parhaita sarjoja Kieku ja Kaiku -albumeista vuosilta 1945–1962. Helsinki: Otava
Alho, Asmo & Waltari, Mika (1994). Kieku ja Kaiku ja possu: valikoima parhaita sarjoja Kieku ja Kaiku albumeista vuosilta 1947–1961. Helsinki: Otava
Haiko, Kalevi. (red.) (1987). Aseena nauru: huumori sodassa 1939–1944. Hki: Tammi
Kilpeläinen, Irja & Alho, Asmo (1994). Kisulan lapset. Helsinki: Kirjapaja
Nihtilä, Valo Konstantin, Karumo, Veikko & Alho, Asmo (1955). Ankarat vuodet: kuvateos talvi- ja jatkosodastamme. Helsinki: Otava
Penttilä, Aarni. & Alho, Asmo. (1984 [1938]). Aapiskukko. Näköispainos. Jyväskylä: Gummerus
Penttilä, Aarni (1939). Hyvästi, aapiskukko: alakansakoulun toinen lukukirja. Jyväskylä: Gummerus
Viherjuuri, H. J. & Alho, Asmo (1986). Vuosisatamme kuvissa : oman aikamme historiaa I–II (uusintapainos). Imatra: Erika-kirjat
Kirjallisuutta

Waltari, Mika: Asmo Alho, lempeä vaikuttaja. Suomen Kuvalehti, 1975, nro 45, s. 6–7.  Helsinki:  Yhtyneet Kuvalehdet.
Masi Luoma & Luojanluomat

| Masi Luoma & Luojanluomat Masi Luoma & Luojanluomat |
| --- | --- | --- |

Studioalbumin tiedot
 Äänitetty : 1984, Subway-/MSL-studiot
 Julkaistu: 1984
 Tuottaja(t): Tommi Liuhala ja Masi Luoma
 Tyylilaji: suomirock
 Kesto: 34.50
 Levy-yhtiö: Polarvox
Masi Luoma & Luojanluomat on samannimisen Masi Luoman johtaman yhtyeen ainoaksi jäänyt studioalbumi. Se julkaistiin vuonna 1984.
Albumi sisältää eri suomalaislaulajien tulkintoja tunnetuista iskelmistä.
Kappaleet > A-puoli

Lumen ja kevään entropia – 3.31 (säv. Masi Luoma)
Kuubalainen serenadi – 4.01 (säv. Salamanteri, san. Unto Koskela)
Sielu itkee – 3.51 (säv. Luoma, san. Juice Leskinen)
Koilliskairan aamu – 3.07 (säv. Luoma)
Kolmatta linjaa takaisin – 3.10 (säv. J. Trent & T. Hatch, suom. san. Juha Vainio)
Kappaleet > B-puoli

Onhan päivä vielä huomennakin – 3.11 (säv. Shel Shapiro, suom. san. Vainio)
Kotiinpäin – 3.49 (säv. Luoma)
Pellenä peilin edessä – 3.47 (säv. Luoma, san. Veikko Lyttinen)
Kun gorillan kellarissa – 3.35 (säv. Luoma)
Nukutaan huomiseen – 2.48 (säv. Luoma, san. Mikko Alatalo)
Kokoonpano

Arto Rautajoki – rummut
Masi Luoma – koskettimet
Seppo Alajoki – kitara
Pertsa Tolonen – basso
Kokoonpano > Vierailevat muusikot

Juice Leskinen – laulu (kappale 2)
Toni Lähteenmäki – laulu (kappaleet 3 ja 8)
Mikko Alatalo – laulu (kappale 5)
Pate Mustajärvi – laulu (kappale 6)
Pepe Enroth – laulu (kappale 10)
Sakari Kuosmanen – taustalaulu (kappaleet 3 ja 6)
Maksasyöpä

| Maksasyöpä |
| --- | --- |
 Pituussuuntainen kudosleike maksasta, jossa on laajoja hepatosellulaarisen karsinooman pesäkkeitä. Kudosnäyte on saatu ruumiinavauksessa.
Luokitus
ICD-10:  C22
ICD-9:  155
MedlinePlus:  000280
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Maksasyöpä on maksasta lähtevä syöpäsairaus. Maksassa sijaitseva pahanlaatuinen kasvain voi olla myös muun syövän etäpesäke. Esimerkiksi Yhdistyneessä kuningaskunnassa tällainen maksaan levinnyt syöpä on kolmisenkymmentä kertaa yleisempi kuin maksasta lähtevä syöpä. Afrikassa ja Aasiassa maksasta lähtevä syöpä on kuitenkin melko yleinen. Primaarista maksasyöpää aiheuttaa pääasiassa maksakirroosi. Mikä tahansa maksakirroosia aiheuttava sairaus voi siten johtaa maksasyöpään. Tällaisia sairauksia ovat varsinkin B- ja C-hepatiitit, alkoholimaksasairaus ja hemokromatoosi.